A Pénzügyminisztérium fővédnökségével a Magyar Államkincstár idén

**2022. november 29-30. között**

immár XXII. alkalommal rendezi meg az

**Önkormányzati Költségvetési és Adókonferenciát,**

amelyre Önt és kedves munkatársait ezúton tisztelettel meghívjuk.

A rendezvény első napi plenáris ülésén a 2023. évi központi költségvetés kiemelt céljai mellett külön hangsúlyt kapnak a helyi önkormányzatok jövő évi költségvetéseinek keretei, a helyi adóztatással kapcsolatos jogszabályváltozások, valamint az önkormányzati egészségügyi szolgáltatásokban várható változások, emellett előadást hallhatnak az ÁSZ és a NAV elnökétől is. A második napon a szokásos adófórum mellett az önkormányzati gazdálkodást és számvitelt érintő gyakorlati kérdések megvitatására is lehetőséget biztosítunk.

A konferencia helyszíne: **Hotel Eger & Park \*\*\*\* 3300 Eger, Szálloda út 1-3.**

A korábbi gyakorlatnak megfelelően lehetőségük lesz a plenáris előadásokon a jogszabályokkal és az aktuális problémákkal összefüggő kérdések felvetésére, melyeket az illetékes szakemberek válaszolnak meg. Emellett a szakértői szobában kiselőadások formájában gyakorlati bemutatókat tartunk az ASP szakrendszerek működéséről.

A kiselőadásokon 40 főt tudunk fogadni, amelyre a mellékelt adatlapon van lehetőségük előzetesen jelentkezni és a részvétel a beérkezési sorrend alapján, a rendelkezésre álló helyek függvényében biztosított.

Mellékelve küldjük a konferencia tervezett programját, a megrendelőlapot, valamint az adatlapot.

Amennyiben a rendezvény felkeltette érdeklődését, úgy a **mellékelt adatlap, valamint a** **megrendelőlap** pontos kitöltésével, és annak szkennelt példányának az**asp@allamkincstar.gov.hu** e-mail-címre való visszaküldésével jelezze a konferencián való részvételi szándékát aMagyar Államkincstár részére **legkésőbb 2022. november 15. 17:00 óráig. A jelentkezés során felmerülő kérdés esetén a +36 30 798 7880 telefonszámon (hétfőtől csütörtökig 08:00-17:00 óra között, pénteken 08:00-14:00 óra között) állunk szíves rendelkezésükre. A megrendelőlapot a szálloda részére is szükséges megküldeni** az**info@egerpark.hunguesthotels.hu**email címre a szállásfoglalás, valamint az étkezés megrendelése érdekében. A szállodai bejelentkezéshez személyi igazolvány szükséges.

**A kitöltött megrendelőlap megküldése egyidejűleg jelentkezésnek is minősül, amelyet kötelezettségvállalásként kezelünk.**

Felhívjuk szíves figyelmét, hogy a tavalyi évhez képest változás történt a jelentkezésben (megváltozott a jelentkezés beküldéséhez tartozó e-mail cím, továbbá a szálloda bankszámlaszáma is), ezért kérjük, ügyeljen rá, hogy a fentiekben megadott információk szerint küldje meg a jelentkezéshez szükséges dokumentumokat.